Document ID: 32010R1040

KOMISIJAS REGULA (ES) Nr. 1040/2010
(2010. gada 16. novembris),
ar ko groza V pielikumu Padomes Regulai (EK) Nr. 1342/2007 attiecībā uz dažu Krievijas Federācijas tērauda izstrādājumu daudzuma ierobežojumiem
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1342/2007 par dažu tādu ierobežojumu pārvaldību, kuri attiecas uz noteiktu tērauda izstrādājumu importu no Krievijas Federācijas (1), un jo īpaši tās 5. pantu,
tā kā:
(1)
Eiropas Kopiena un Krievijas Federācija 2007. gada 26. oktobrī parakstīja nolīgumu par dažu tērauda izstrādājumu tirdzniecību (2) (“nolīgums”).
(2)
Nolīguma 3. panta 3. punkts paredz, ka attiecīgajā gadā neizmantotos daudzumus var pārcelt uz nākamo gadu ne vairāk kā 7 % apmērā no attiecīgā daudzuma ierobežojuma, kas noteikts nolīguma II pielikumā.
(3)
Krievija informēja Eiropas Savienību par ieceri no 2009. gada izmantot 3. panta 3. punkta noteikumus nolīgumā paredzētajā termiņā. Tāpēc atbilstoši Krievijas lūgumam ir jāveic vajadzīgie pielāgojumi daudzuma ierobežojumos 2010. gadam.
(4)
Nolīguma 10. pantā paredzēts, ka katras ikgadējās nolīguma atjaunošanas laikā daudzumus attiecībā uz katru izstrādājumu grupu palielina par 2,5 %.
(5)
Attiecīgi jāgroza Regula (EK) Nr. 1342/2007,
IR PIEŅĒMUSI ŠO REGULU.
1. pants
Regulas (EK) Nr. 1342/2007 V pielikumā noteiktos daudzuma ierobežojumus 2010. gadam aizstāj ar daudzuma ierobežojumiem, kas noteikti šīs regulas I pielikumā.
2. pants
Šīs regulas II pielikumā ir ietverti daudzuma ierobežojumi 2011. gadam, kas noteikti, piemērojot 10. panta 1. punktu 2007. gada Nolīgumā starp Eiropas Kopienu un Krievijas Federāciju par tirdzniecību ar dažiem tērauda izstrādājumiem.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 16. novembrī

Labels: 10
18
3
1